हिसार सर्कल के डिप्लोमा इंजीनियर्स आज करेंगे शहर में प्रदर्शन
हिसार | डिप्लोमाइंजीनियर्स एसोसिएशन के बैनर तले धरने पर बैठे लोक निर्माण विभाग हिसार सर्कल के डिप्लोमा इंजीनियर्स सोमवार को शहर में प्रदर्शन करेंगे। सुबह धरनास्थल पर सभी डिप्लोमा इंजीनियर बैठक करेंगे। इसमें अन्य विभागों के डिप्लोमा इंजीनियर भी शामिल होंगे। यहां से 12 बजे जुलूस की शक्ल में नारेबाजी करते हुए वे लक्ष्मीबाई चौक, मलिक चौक से अग्रसेन चौक होते हुए फव्वारा चौक से धरनास्थल पर पहुंचेंगे, जहां आंदोलन की आगामी रणनीति तय करेंगे। एसोसिएशन के जिला प्रधान धर्मबीर दांगी ने बताया कि प्रदर्शन के बाद भी उच्च अधिकारी तथा सरकार कोई कार्रवाई नहीं करती है तो आंदोलन के अगले चरण में मंगलवार को भूख हड़ताल की जाएगी।
hin_Deva hin_Deva